Stephan Leyhe

Stephan Leyhe (født 5. januar 1992 i Willingen) er en tysk skihopper.

 Karriere 

Leyhe startet å konkurrere internasjonalt i kontinentalcupen i 2009, og etter flere andre- og tredjeplasser tok han sin første seier på Rena 12. desember 2014. Dette imponerte den tyske landslagstrener Werner Schuster tilstrekkelig til å gi ham sjansen til å prøve seg mot de aller beste, og han debuterte i verdenscupen i skihopping 20. desember med en 13.-plass i Engelberg. Samme vinteren fikk han plass på det tyske laget til hoppuka hvor han sammenlagt ble nr. 14. Hans beste plassering i verdenscupen er en 9.-plass fra Sapporo 30. januar 2016. Siden har han vært fast på det tyske landslaget.

I august 2015 vant han lagkonkurransen i Hinterzarten med det tyske laget som for øvrig besto av Severin Freund, Andreas Wank og Andreas Wellinger. Leyhe tok også en individuell fjerdeplass i samme bakke i rennet som var en del av Sommer Grand Prix.

Den 17. januar 2016 ble det sølv under VM i skiflyging 2016 i Kulm, sammen med Andreas Wellinger, Richard Freitag og Severin Freund.Norge vant VM med 110 poeng: – Noe av det villeste jeg har sett! NRK Fra skiflygning har Leyhe en bestenotering på 206 m satt i Vikersund i 2015. Leyhe trenes av den tidligere østerrikske skihopperen Stefan Horngacher.

Han tok sølv under Vinter-OL 2018.

Under Vinter-OL 2022 i Beijing, tok han bronse i lagkonkurransen. 

 Resultater verdenscup 

 Bilder 

 Referanser 

 Eksterne lenker 


Kategori:Tyske skihoppere
Kategori:Verdensmestere i skihopping
Kategori:Olympiske sølvmedaljevinnere for Tyskland
Kategori:Olympiske bronsemedaljevinnere for Tyskland
Kategori:Deltakere under Ski-VM 2017
Kategori:Deltakere for Tyskland under Vinter-OL 2018
Kategori:Skihoppere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Tyskland under Vinter-OL 2022
Kategori:Medaljevinnere under Vinter-OL 2022
Kategori:Skihoppere under Vinter-OL 2022
Kategori:Fødsler i 1992
Kategori:Deltakere under Ski-VM 2019
Kategori:Tyske mestere i skihopping